**DĖL ŠILALĖS RAJONO SAVIVALDYBĖS ADMINISTRACIJOS DIREKTORIAUS 2020 M. BALANDŽIO 30 D. ĮSAKYMO NR. DĮV-377 „DĖL ŠILALĖS RAJONO SAVIVALDYBĖS ADMINISTRACIJOS TARNYBINIŲ LENGVŲJŲ AUTOMOBILIŲ NAUDOJIMO TAISYKLIŲ PATVIRTINIMO“ PAKEITIMO**

2020 m. gegužės 28 d. Nr. DĮV-474

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu:

1. P a k e i č i u Šilalės rajono savivaldybės administracijos tarnybinių lengvųjų automobilių naudojimo taisykles, patvirtintas Šilalės rajono savivaldybės administracijos direktoriaus 2020 m. balandžio 30 d. įsakymu Nr. DĮV-377 „Dėl Šilalės rajono savivaldybės administracijos tarnybinių lengvųjų automobilių naudojimo taisyklių patvirtinimo“:
	1. pakeičiu 15 punktą ir jį išdėstau taip:

„15. Tarnybiniai automobiliai ne darbo metu laikomi administracijos garažuose, esančiuose J.Basanavičiaus g. 2, Šilalėje. Seniūnijų tarnybiniai automobiliai laikomi seniūnijų garažuose arba tam tikrose nustatytuose vietose.“

* 1. pakeičiu 21 punktą ir jį išdėstau taip:

„21. Kelionės maršrutas, kai tarnybinė užduotis atliekama Šilalės mieste (seniūnijose – tos seniūnijos teritorijoje), neregistruojamas, o žymimas tik vieną kartą per dieną.“

* 1. pakeičiu 30 punktą ir jį išdėstau taip:

„30. Tarnybinio transporto sunaudojami degalai nurašomi pagal savivaldybės administracijos direktoriaus įsakymu, o seniūnijose – seniūno įsakymu patvirtintas normas.

* 1. pakeičiu 37 punktą ir jį išdėstau taip:

„37. Tarnybiniam automobiliui sugedus, darbuotojas privalo informuoti darbuotoją, atsakingą už tarnybinių automobilių naudojimą, seniūnijose – seniūną.

* 1. pakeičiu 45 punktą ir jį išdėstau taip:

„45. Direktoriaus įsakymu paskirtas atsakingas darbuotojas, per dokumentų valdymo sistemą „Kontora“, su šiomis taisyklėmis supažindina savivaldybės tarybos narius, skyrių vedėjus ir darbuotojus, neįeinančius į struktūrinius padalinius. Skyrių vedėjai, seniūnijų seniūnai per dokumentų valdymo sistemą „Kontora“, su šiomis taisyklėmis supažindina savo skyrių, seniūnijų darbuotojus. Tie darbuotojai, kurie neturi prieigos prie dokumentų valdymo sistemos „Kontora“, su šiomis taisyklėmis supažindinami pasirašytinai.“

1. P a v e d u paskelbti šį įsakymą Šilalės rajono savivaldybės interneto svetainėje www.silale.lt ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius